
Ur. Broj: 01-240-3/26
Nadnevak: 11.08.2026. god. 

Temeljem članka 57. Zakona o osnovnom školstvu KSB (Sl. novine KSB“ br. 11/01, 11/04 i 17/04), članka 4. Kolektivnog ugovora za djelatnost osnovnog školstva KSB („Sl. Novine KSB“ broj: 11/25),  članka 66. Statuta škole, članka 3. Uredbe o postupku prijema u radni odnos u javnom sektoru u Srednjobosanskom kantonu („Sl. novine KSB„ broj:7/19, 9/19 – vjerodostojno tumačenje, 1/21, 9/23 i 1/25), Odluka Vlade  KSB broj: 01-11.7-6424/2026 od 30.07.2026. godine i Odluke ŠO broj: 01-227-1/26 od 10.07.2026. godine, Osnovna škola „Vitez“ u Vitezu raspisuje:

N A T J E Č A J
za popunu radnih mjesta


1. Nastavnik matematike, 1. izvršitelj, 16 sati, na određeno vrijeme ( do povratka djelatnice sa porodiljnog odsustva), mjesto obavljanja rada OŠ „Vitez“ Vitez.

2. Nastavnik fizike, 1. izvršitelj, 12 sati, na određeno vrijeme ( do 30.06.2027. god.), mjesto obavljanja rada OŠ „Vitez“ Vitez.


Opis poslova za pozicije 1. i 2.
Organizira neposredno odgojno-obrazovni rad u Školi i odgovara za postizanje svrhe odgoja i obrazovanja. Radi ostvarivanja zadataka Škole, učitelji pored dužnosti utvrđenih Zakonom i Statutom, obavljaju i slijedeće poslove: odgojni rad u odjelnoj zajednici, obavljaju dopunsku nastavu, obavljaju dodatnu nastavu, izvode slobodne aktivnosti, individualno se stručno usavršavaju, rade u stručnim tijelima Škole, rade na pedagoškoj dokumentaciji, surađuju s roditeljima, pedagogom-psihologom i knjižničarom, surađuju sa društvenom zajednicom, organiziraju natjecanja i nastupe učenika, ostale poslove, (dežurstva, te zdravstvena, socijalna i druga zaštita učenika), sindikalnog predstavnika, druge poslove i zadatke u ovisnosti od sposobnosti i sklonosti nastavnika i potreba Škole.

UVJETI NATJEČAJA:
Pored općih uvjeta za zasnivanje radnog odnosa propisanih Zakonom o radu FBiH (Sl. novine F BiH“ br: 26/16),  kandidati moraju ispunjavati i posebne uvjete u pogledu stručne spreme propisane Zakonom o osnovnom školstvu KSB ( „ Sl. novine KSB“ broj: 11/01, 11/04 i 17/04), Nastavnim planom i programom na hrvatskom jeziku za osnovne škole, Dopunama nastavnih planova i programa na hrvatskom jeziku za osnovne škole, Pedagoškim mjerilima za osnovne škole, te Pravilnikom o unutarnjoj organizaciji radnih mjesta u OŠ „Vitez“ Vitez i to:
- VSS stupanj stručne spreme ili 300 ECTS bodova odgovarajuće struke ( za radna mjesta pod rednim brojevima  1. i 2. )

    U prijavi  na natječaj kandidati su obvezni dostaviti slijedeće podatke: ime i prezime; adresa stanovanja, broj telefona, e-mail adresu, te naziv radnog mjesta na koje se prijavljuje i životopis.
OBVEZNA DOKUMENTACIJA
· Izvod iz matične knjige rođenih,
· Uvjerenje o državljanstvu,
· Diploma o završenoj školi, odnosno fakultetu ( diplome za oba ciklusa bolonjskog sustava obrazovanja)
DODATNA DOKUMENTACIJA 
-	Potvrda o nedostatku norme u statusu osobe sa stalnim radnim odnosom u školama KSB ( osobe sa 
nepotpunom normom), 
-	Rješenje o proglašenju tehnološkim viškom,
-	Potvrda o statusu kandidata na temelju dopunskih prava branitelja i članova njihovih obitelji 
sukladno Zakonu o pravima branitelja i članova njihovih obitelji, Zakona o posebnim pravima 
dobitnika ratnih priznanja i odličja i članova njihovih obitelji i Zakona o pravima demobiliziranih 
branitelja i članova njihove obitelji (ukoliko osoba ostvaruje navedena prava).
   Prednost prilikom zapošljavanja ima kandidat koji se u prijavi na natječaj poziva na pravo prioriteta kod prijema u školu prema Kriterijima i procedurama za zbrinjavanje nastavnika koji ostaju bez dijela nastavne norme, proglašenje tehnološkog viška u osnovnim i srednjim školama u KSB i kandidat koji ispunjava uvjete na temelju dopunskih prava branitelja i članova njihovih  obitelji sukladno Zakonu o pravima branitelja i članovanjihovih obitelji, Zakona o posebnim pravima dobitnika ratnih priznanja i odličja i članova njihovih obitelji i Zakona o pravima demobiliziranih branitelja i članova njihove obitelji.
Kandidat koji se u prijavi na javni natječaj poziva na pravo prioriteta kod prijema u školi prema Kriterijima ili  posebnom zakonu, dužan je uz prijavu priložiti odgovarajuće dokaze o tom pravu.

Svi dokumenti predaju se kao izvornici ili ovjerene preslike.

   Nakon primitka prijava na natječaj, Komisija za provedbu javnog oglasa pregleda sve pristigle prijave i dostavljene dokaze, utvrđuje njihovu ispravnost i sastavlja popis kandidata među kojima se provodi izborni postupak koji se zajedno sa datumom održavanja pismenog ispita i usmenog intervjua blagovremeno objavljuje na web stranici škole: https://osvitez.ba.
    Kandidati prijavljeni na natječaj čije su prijave i prispjela dokumentacija potpune i pravodobne dužni su  pristupiti pismenom testiranju i  usmenom intervjuu kandidata.
Kandidati koji ne pristupe pismenom ispitu i usmenom intervjuu bit će eliminirani iz daljnje natječajne procedure. 
    Nepotpune i neblagovremene prijave neće biti razmatrane.
   Odluka o prijemu u radni odnos izabranog kandidata zajedno sa Listom uspječnih kandidat objavljuje se na  webstranici škole i dostava se smatra obavljenom prema svim kandidatima istekom osmog dana od dana javne objave na web-stranici škole, u kojemu teče i vrijeme za žalbu. 
   Po pravomoćnosti odluke o izboru zaposlenika, a prije potpisivanja ugovora o radu, izabrani kandidat dužan je dostaviti liječničko uvjerenje o zdravstvenoj i psihofizičkoj sposobnosti za obavljanje posla, te Uvjerenje o nekažnjavanju.
    Dokumentacija dostavljena na natječaj kandidatima se ne vraća, a može se preuzeti u školi nakon okončanja natječajne procedure.
    Natječaj ostaje otvoren osam (8.) dana od dana objavljivanja obavijesti o objavi natječaja u „Dnevnom listu“, objavi natječaja na službenoj web stranici škole i na mrežnoj stranici Službe za zapošljavanje KSB.
  Za sve dodatne obavijesti kandidati mogu kontaktirati tajništvo škole na broj telefona škole: 030 711-579 ( Tajnik škole Dijana Badrov): 
   Prijave na javni natječaj podnose se povjerenstvu preko poslodavca koji je raspisao javni natječaj, u zatvorenoj kuverti, s naznakom „Prijava na natječaj NE OTVARATI“, na protokol škole ili putem pošte na adresu: 
OŠ „Vitez“ Vitez (HNPP)
ul. Josipa Kurevije bb                                                                Školski odbor OŠ „Vitez“ Vitez
72 250 Vitez

